31989R2141
L 205/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2141/89 НА КОМИСИЯТА
от 14 юли 1989 година
относно класирането на определени стоки под кодове 3921 11 00 и 4810 12 00 от Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламента (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 1672/89 (2), по-специално член 9 от него,
като има предвид, че с цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета, е необходимо да се приемат разпоредби за класирането на следните стоки:
1.
леки панели с правоъгълна или квадратна форма, съставени от плоча експандиран полистирол, покрита от двете страни с лист хартия. Общата дебелина на хартията е по-малко от 10 % спрямо общата дебелина на артикула;
2.
леки панели с правоъгълна или квадратна форма, съставени от пласт експандиран полистирол, покрит от двете страни с лист бяла хартия, промазана с каолин, несъдържаща влакна, получени по механичен способ и с тегло, превишаващо 150 g/m2. Общата дебелина на хартията е 10 % или повече спрямо общата дебелина на артикула;
като има предвид, че съгласно Комбинираната номенклатура, приложена към упоменатия Регламент (ЕИО) № 2658/87, код 3921 11 00 се отнася до „други пластмасови плочи, листа, фолио, ленти и пластини; от порести продукти; от полимери на стирола“, а код 4810 12 00 се отнася до „хартии и картони, на които едната или двете страни са покрити с каолин или други неорганични вещества, със или без свързващи материали, с изключение на всякакво друго покритие, дори повърхностно оцветени, повърхностно декорирани или печатани, на роли или на листа, от вида, използван за писане, печатане или други графични цели, несъдържащи влакна, получени по механичен способ, или на които не повече от 10 % от общото влакнесто съдържание е от такива влакна, с тегло, превишаващо 150 g/m2“; като има предвид, че при класирането на гореупоменатите стоки, посочените кодове по КН следва да бъдат взети предвид;
като има предвид, че гореупоменатите стоки са съставени от два различни материала и следователно съгласно общо правило 3 b) за тълкуване на Комбинираната номенклатура се класират според материала, който определя основния им характер;
като има предвид, че съгласно състава им разглежданите стоки могат да бъдат отнесени само в глава 39 или в глава 48; като за критерий за разграничаване на двете глави се приема съотношението на общата дебелина на листовете хартия, покриваща плочата или слоя от експандиран полистирол, спрямо общата дебелина на стоките, в зависимост от това дали общата дебелина на хартията е по-малко от 10 % (класиране в глава 39), или 10 % или повече (класиране в глава 48);
като има предвид, че съгласно бележка 10 на глава 39 и бележка 7 на глава 48 критерият за класиране, прилаган в настоящия регламент, остава валиден, независимо от вида на порестата пластмаса, упомената в кодове по КН от 3921 11 00 до 3921 19 90, и от вида на хартията, упомената в съответните кодове по КН на глава 48;
като има предвид, че настоящият регламент включва позиции 1 и 2 от приложението към Регламент (ЕИО) № 3564/88 на Съвета от 16 ноември 1988 г. относно класирането на определени стоки в Комбинираната номенклатура (3), където следователно е подходящо да се премахнат;
като има предвид, че Комитетът по номенклатурата не е предоставил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Стоките, описани по-долу, се класират в кодове по КН, посочени срещу всяка от тях:
1.
Леки панели, с правоъгълна или квадратна форма, съставени от плоча експандиран полистирол, покрита от двете страни с лист хартия. Общата дебелина на хартията е по-малко от 10 % спрямо общата дебелина на артикула
3921 11 00
2.
Леки панели, с правоъгълна или квадратна форма, съставени от пласт експандиран полистирол, покрит от двете страни с лист бяла хартия, покрита с каолин, несъдържаща влакна, получени по механичен способ, и с тегло, превишаващо 150 g/m2. Общата дебелина на хартията е 10 % или повече спрямо общата дебелина на артикула
4810 12 00
Член 2
Позиции 1 и 2 от приложението към Регламент (ЕИО) № 3564/88 относно класирането на определени стоки в Комбинираната номенклатура се заличават.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юли 1989 година.